khistorydata/jeongjo-sjw-relations huggingface dataset:
정조 5년 · 목
命讀江陵　璿源閣頹圮狀啓。宗簿寺草記。享[亨:I-PERSON]逵讀奏。予曰。左副在於關東時。似知此閣之狀矣。尙集曰。臣之在營時。無頹圮之患矣。予曰。果如狀報。致此頹傷。則閣內當何如耶。一時甚急。事當改建。而農務方劇。實難始役矣。尙集曰。昨秋巡審。則初無頹圮之漸矣。予曰。今春新道伯以爲巡審乎。尙集曰。臣果聞之。新伯未能春奉審云。蓋 璿閣在於五臺山最高處。故有難春秋奉審而然矣。予曰。當此農隙之方殷。實難經始之役。則該道臣雖或以開役狀聞。本寺之不請待秋。直以改建論稟者。事甚可怪矣。仍命書草記判付。又命讀南原崔海殺獄啓目。享[亨:I-PERSON]逵讀奏。予曰。前完伯之凡爲狀啓者。擧皆善爲。而至於崔海事。終未詳覈。甚可怪也。論其獄情。以刀剚人。寧有再犯之理乎。享[亨:I-PERSON]逵曰。揆以常理。似當然矣。予曰。崔海事。專出於蒙騃所致。而且年未冠云。以此成獄。抑有矜悶。如有一分可據之端。則欲傅生路。而今此道臣論啓。必以償命爲辭。何以則爲好耶。享[亨:I-PERSON]逵曰。觀此道啓。則實無傅生之望。而特以聖上好生之德。以爲處分無他道矣。命書判付曰。崔海減死絕島定配。又命讀密陽殺獄罪人尹龍云啓目。尙集讀奏。予曰。龍云事。非但有可疑之端。當初同犯人。旣已定配致死。則以一獄之事。似無兩元犯致命之事矣。享[亨:I-PERSON]逵曰。聖敎誠然矣。仍命書判付曰。參酌定配。又命讀楚山殺獄罪人朴享[亨:I-PERSON]道啓目。予曰。該府使朴光迪之論報。雖出於掩諱初檢官之計。而莫重獄情。如是爽報者。寧有如許道理。極甚無狀矣。仍命書判付。予曰。江原道有幾箇殺獄乎。尙集曰。關東則只有三箇獄。而昨冬已有處分矣。言其獄體。則三人俱以考復之人。特許傅生之澤。實是聖德事。而其時使此三人。聽受傳敎。則三箇人雀躍官庭。頌恩泣下云矣。予曰。洪川獄情何如。尙集曰。具時奉果是首犯。而朴省[善:I-PERSON]生則本以京居之人。寓接於時奉家。而其事專出於爲主人救護之事。論以元犯。則具時奉似不免償命之律矣。享[亨:I-PERSON]逵曰。臣亦聞之。時奉雖是元犯。畢竟致殺朴省[善:I-PERSON]生當之云矣。尙集曰。此獄自有先後之別。時奉是爲元犯矣。予曰。申耆事。臺臣之論以重律者。太涉過矣。我國扶持者。只有名分。而今此官吏謀殺官長。此非例樣變怪也。若使申耆。不爲起避。坐以受刃。則便是浪死。今反以此作爲罪案者。豈其成說乎。李羽晉之請以重勘者。予則曰非矣。揆以國法。自有其律。該縣所犯之吏。當施犯上之律。卿等知悉。享[亨:I-PERSON]逵曰。聖敎至當矣。予曰。徐祖修。果爲依初牢囚乎。申飭獄官。無或緩忽也。
정조 5년 · 강
遞承旨金文淳。以丁範祖代之。尋遞範祖。以李敬養代之。
정조 5년 · 목
敎曰。右承旨許遞。前望單子入之。又敎曰。新除授承旨敍用。牌招察任。○政院。以範祖在外。啓請下諭。敎以。許遞。前望單子入之。又敎曰。新除授承旨牌招察任。
정조 5년 · 강
命 璿源閣修改。待秋成擧行。
정조 5년 · 목
宗簿寺啓言。伏見江原道觀察使金憙狀本。則江陵府五臺山　璿源閣都里木大樑板墻柱木椽檻等。盡爲腐傷。一時爲急。莫重 璿閣之腐傷。事甚驚慮。趁卽修改。不容少緩。依例發遣本寺郞廳。請修改。敎以。今此執頉處。便是改建。非比一時雨漏或些少頹圮。則昨秋奉審之舊伯。何不狀請修改乎。維樑與柱。皆是巨材。見今農時。役民斫伐。大是意外之事。狀到後。卽欲提敎。而姑待稟處之如何矣。草記無論理之語。但請改建。如以事體之重大爲然。則何不請以待秋成擧行乎。此草記勿施。當該堂上推考。該監司守令。俱有不審之失。從重推考。更待秋成。道臣親審後狀聞。待回下擧行。
정조 5년 · 강
命時囚申匡堯捧供。林最遠議處。姜游放送。
정조 5년 · 목
義禁府。以丹城前縣監申匡堯拿囚啓。敎以。今日捧供以入。又啓言。丹城前縣監林最遠申匡堯等。原情內。泛稱遲晩。請刑推得情。敎以。除刑推議處。○又啓言南陽府使姜游原情內。泛稱遲晩。所當請刑。而曾經侍從。請除刑推議處。敎以。付過放送。
정조 5년 · 강
判下秋曹殺獄案覆啓。
정조 5년 · 목
刑曹啓言。殺獄罪人崔海。依前同推。期於輪情之意。請分付道臣。敎以。此獄肯綮。雖在於被刺與自刺之分。而崔海之刺刃。連山之自刺。竝姑舍是。參之詞案。推以常情。首先起鬧者崔海也。末後結果者崔海也。一則崔海。二則崔海。崔海之爲正犯。斷無可疑。但以被刺自刺一事言之。謂之被刺。萬無疑晦。謂之自刺。毫不近似。海是兩班。連山卽常漢。而干犯奴卜男。又是海族人奴屬。連山始與卜男之子倭得。相與爭閧。海也右袒卜男。欲打連山。至與卜男。共手合力。終成殺死之變。毋論刺之由已由人。殺連山者。非海伊誰。國有三尺。償命爲重。海可逭此律乎。況卜男在崔海爲族奴。在倭得爲父。在連山爲隻。爲卜男者之心。固欲脫崔海於死罪。雪倭得之宿憤。奈之何反爲連山立幟。同推之招。頭面之供。皆以爲海拔佩刀。手刺連山云爾乎。卜男非不知崔海往日右袒之恩。非不念渠子當初被辱之事。而事端難掩。蹤跡已綻之故。自不得不吐實輸款。卽此一節。海之爲首。尤不難知。連山則不飮酒。崔海則醉酒。不飮酒者自刺乎。醉酒者刺人乎。崔海則佩刀。連山則不佩刀。拔刃而刺人可乎。雖曰連山之爲人。極獰極悍。前此與人鬪鬨之時。每每持刀咆哮。持刀擬人易。奪刃自刺難。以易較難。太不親着。各人招內。崔海之兄淑。奪刀投棄。借使連山。果奪海刀。自刺其身。則在淑與海。固爲大幸。胡不仍置於死者手中。乃反奪而棄之。甘就殺人之律乎。道伯又以連山手中無刃㾗。謂無遮截之事。仍作自刺之明據。此亦有大不然者。被刺殺獄。前後何限。而未聞死者手中。皆有刃痕。今其爲說。無幾於穿鑿之歸乎。又於再啓中。始也以被刺爲不可。中焉以自刺爲不可。末乃斷之曰。刃傷云云者。終涉苟艱。若謂之刃傷。則一遭刃傷。必有疾★(口+椘)之聲。豈可至再至三。至於死境。而聽其刃勢。噤口無語乎。由前由後。崔海無可生之端。有必殺之迹。此所以求說不得。悶然于中者也。然而抑有一事之合商量者。海卽癡騃未成人之人也。使卜男臀打連山。不過啐醉肆毒之擧。觀渠慍發於不猛杖。執石塊擲卜男之狀。而益知其兒戲之兒戲。且觀渠供。尙未成娶云爾。則以兒戲之事。仍作故犯之罪。日次同推。竟至瘦死。是道伯生之。而予乃殺之也。且念原情定罪。又係此獄之參倚處。南原府殺獄罪人崔海。特爲減死。絕島勿限年定配。又啓言。罪人朴道亨。係是重獄。請上裁。敎以。朴道亨。惟其可恕之義。不但予意爲然。道狀曹啓。皆無他意。可謂僉謀純同。令道臣卽爲酌放後狀聞事分付。該府使朴光迪事。眞所謂是可忍也。熟不可忍也。雖欲急於遂非。豈容如彼設計。其爲無狀。殆有甚於不法。如許手段。更畀字牧。不特無以戢他守令而已。唉彼無告。皆將爲擣膝誣服之鬼。所當直令勿復檢擬。而猶從三思之義。姑不下敎。光迪令該府更爲拿囚。以此査啓及判付內辭意。發問目。嚴問口招以聞。又啓言。殺獄罪人尹龍云獄事。請上裁。敎以。不欲苟同。無怪或然。而濯舊從新。亦何不可乎。與湖南前伯回啓中崔海事。可謂一而二也。朝家欽恤之政。凡係無奈何之獄。尙念必求生之方。況此獄事。道狀曰可疑。曹啓又曰可疑。此固可疑。到今仁興物故之後。一獄元無兩元犯。速卽決折。不至失刑。密陽府殺獄罪人尹龍云。參配酌定配。
정조 5년 · 강
命藥院勿爲入診。
정조 5년 · 목
因藥院口啓請溫湯劑議定繼進。敎以。比昨差間。所服藥停止。卿等勿爲入診。
정조 5년 · 강
命刑房承旨現告勿施。各該房承旨竝爲重推。
정조 5년 · 목
因江原監司隱結狀啓。敎以。旣有還下送之敎。此啓目出給本曹。原狀本使之改修正上送。該房之令至多日。迄無稟提之煩。始得於公事★(車+丑)以下。寧有如許事體。政院擧行之慢忽。可謂愈往愈甚。該房承旨持現告以入。又敎曰。該房承旨現告。非獨刑房一人之事。則諸承旨默無一言。但使下位呈現告可乎。田結非戶房事乎。備關亦非兵房事乎。狀本不下。過夜無稟。卽又伊日坐直之責也。至於刑房。則刑曹粘目。入於備忘記未下之時。可謂皮之不存者也。如以坐直下位爲現告。則練務之右位。袖手傍觀。如越之視秦瘠。亦屬大做錯。無論大做錯小做錯。莫非他承旨之失。生疏之同副。果有何罪。此現告勿施。備忘下後。坐直及各該房承旨。竝爲先從重推考。
정조 5년 · 강
命銀臺金吾應避之文。洗補以頒。
정조 5년 · 목
敎曰。銀臺金吾。法無應避之文。原續大典。不惟不載錄。況在 先朝。已以此事。至有筵稟定式。而特因備考中。誤錄定式前該曹謄錄。向者一宰臣。據是遞任。其後以無於法之故。毋得援例事。明有受敎。則此等小事。未幾又復因循。若此則所下傳敎。將作弁髦乎。槪是政院。伊時未卽知委於各司而然也。伊時該房承旨。指名現告以入。到今捧納。尤極矇眛。事雖微細。所係則大。當該承旨從重推考。原疏還出給。事屬 先朝受敎。而自有前後之別。則不可以自下誤編之句語。仍作金石之典矣。文獻備考職官考。兩銓雜令條中。金吾堂上拜承旨及此八字。令藝[芸:I-OFFICE]閣收聚諸本。洗補以頒。
정조 5년 · 강
遞同義禁金文淳。
정조 5년 · 목
敎曰。格式自格式。曲諒自曲諒。此宰臣。予不欲强令行公於見任。向於一重臣。旋卽許解。意非不在。同義禁金文淳許遞。
정조 5년 · 강
命通津府使柳孝源。祥原郡守鄭駿采。皆令明日辭朝。
정조 5년 · 목
敎曰。往又來耳。曠爲聞焉。拖及半載。況値農節。通津府使柳孝源。祥原郡守鄭駿采。皆令明日辭朝。
정조 5년 · 강
命楚山府使朴光迪拿囚。
정조 5년 · 목
義禁府啓言。該府使朴光迪嚴問事命下矣。朴光迪時在大邱地云。依例發遣府吏請拿來。敎以。無或遲滯。所遣府吏處。嚴加申飭。刻期䟎程。不多日內拿囚。
정조 5년 · 강
命罪人姜渭白。依律照勘。
정조 5년 · 목
因刑曹啓稟也。
정조 5년 · 강
勘放時囚鄭觀采等。
정조 5년 · 목
刑曹啓言。李★(王+建)等罪狀。依古律請施行。敎以。鄭觀采功減一等。李東泰功減各一等。
정조 5년 · 강
拿處博川前郡守李憲默。忠州牧使李壽勛。
정조 5년 · 목
刑曹啓言。博川前郡守李憲默。令該府請拿問處之。允之。又啓言。定配罪人安運重。遽還本土物故。元藉籍官未卽發覺。忠州牧使李壽勛。令該府請拿問處之。允之。
정조 5년 · 강
遣承旨詣 宗廟奉審。
정조 5년 · 목
敎曰。 宗廟奉審。卽速往還。其日入直郞官。問名以來。
정조 5년 · 강
召見承旨李享[亨:I-PERSON]逵于誠正閣。
정조 5년 · 목
予曰。曾於 永禧殿月臺頹圮時。卽有擧動之事。至於 宗廟。亦有此例否。考諸完院誌以聞。
정조 5년 · 강
宗廟慰安祭。命二十九日設行。
정조 5년 · 목
禮曹啓言。卽接 宗廟署所報。則去夜雨餘。 宗廟正殿北階上二間許。自第一層至第五層。全然頹圮云。 正殿至近之地。有此頹圮之患。依前例慰安祭。不卜日。今二十九日設行。有頉處。待晴請擇日修改。允之。
정조 5년 · 강
宗廟入直官。命拿處。
정조 5년 · 목
敎曰。觀此禮曹草記。 廟官所報。極其矇然。但曰北階。此簷階乎。苑階乎。不言何時頹圮。尤爲疏忽。旣云昨日雨餘。則昨日有頉。乃於今日食後。始得聞之。入直官若能恪勤。安有是也。當該官員拿處。玆事每欲提敎而未果。 廟殿 宮此等有頉處。此後一邊報該曹。一邊入直官來告於該房轉稟。敬遵修改時 廟官來告之受敎。爲之事。分付。
정조 5년 · 강
有政。吏曹參判金夏材。參議沈念祖。兵曹判書李衍祥進。
정조 5년 · 목
以朴大行爲副修撰。李★(土+甲)爲禮曹參判。鄭昌聖爲同義禁。安廷玹爲綾州牧使。黃昌源爲宜寧縣監。徐有大爲副總管。
정조 5년 · 강
分揀 宗廟令鄭彥昇。
정조 5년 · 목
因拿處傳旨。敎以。分揀。
정조 5년 · 강
命今日祭文製進玉堂。一幷罷職。
정조 5년 · 강
命代撰文字不成樣。知製敎推考。
정조 5년 · 목
敎曰。莫重代撰文字。不能成樣。當該知製敎推考。他知製敎卽爲製進。
정조 5년 · 강
命書役諸檢書。不多日內。竝與正本修納。
정조 5년 · 목
敎曰。渠輩職責。不過書役。而如是稽慢。此亦不畏法不知分之一端。究厥罪狀。萬萬無據。實職特付。徒滋痴濫之心。諸檢書官。若於不多日內。竝與正本而不爲修納。則直捧汰去傳旨。竝令禁府拿囚。照律定配。
정조 5년 · 강
重推直提學沈念祖。
정조 5년 · 목
敎曰。渠輩俱以賤微之踪。獲差檢書之窠。可謂猥濫。而曾未幾何。近來擧行。反生怠慢之心。册子修正之下敎。已至屢朔。無一字正書。竝與草本而修正之數。不過百分之一。大抵凌分蔑法之弊。每在此等之類。況二直提學。旣有句管之命。則逐日仕進。所爲何事。許多承敎之事。未見一事半事之了當。甚至已修正之日記。亦不能申飭檢書官。使之恪勤擧行。事體所在。萬萬寒心。二直提學沈念祖。從重推考。其委折問啓。
정조 5년 · 강
命直提學沈念祖。益念弦韋之戒。
정조 5년 · 목
政院啓言。二直提學沈念祖從重推考。委折問啓事命下矣。問其直提學沈念祖。則以爲。臣奉職無狀。旣承句管之命。修正之遲滯。亦不能申飭檢書。卽速正書於修正之後。致煩嚴敎。不知所達云矣。敎以。嗣後振拔抖擻。無或如前徒勞徒勤也。近來勤勞閣事。無出此閣臣。特坐氣不帥志。每致種種此等做錯。蓋念弦韋之戒。必也矯捄前非事知悉。
정조 5년 · 강
配裵東伊于端川府。
정조 5년 · 목
刑曹啓言。卽接訓鍊都監移文。則本局砲手裵東伊。以瑞興陞戶。欲受其齋需。假稱母喪。僞作訃書。來示其本哨。現發本營。箇箇自服。照律嚴處云。故捉來東伊。査問委折。則無辭遲晩。依法典杖一百。流三千里照律。收贖。端川府定配。請押送。允之。
정조 5년 · 강
遣承旨詣 太廟。奉審摘奸。
정조 5년 · 목
敎曰。年例造弓。有等第試射。合設於內中日。而中日近不爲之之故。不得等第弓品。申飭之時。不可因仍停撤。軍士房承旨與兵判訓將知弓品堂上。進詣北營。等第試取以來。沒技則例有直赴加資之典。只沒技人修試記入啓。射員數小。弓數則倍簁。先試柳葉箭。次試片箭事。該房知悉。射員則宣傳官全數進參。入直禁軍扈衛軍官局出身外營入直訓局馬兵禁衛騎士應射事分付。又敎曰。北營造弓等第開坐時。入直禁軍扈衛軍官局出身馬兵騎士等。各其將領除標信。應試後。還入直。
정조 5년 · 강
命各軍門講射試官。以禁御將爲之。
정조 5년 · 목
敎曰。各軍門射講。今久廢却。射則或可自下隸習。而講亦着意爲之否。欲試勤慢。訓局內外營入直堂上堂下將官禁御外營入直堂上將官及領軍把總哨官指南講。當親試。午後待令。訓將旣赴他試所。禁御將爲試官。使之一體入侍。
정조 5년 · 강
御春塘臺。行將官試講。試官李昌運李敬懋徐鼎修。
정조 5년 · 목
自內臨春塘臺陞座。試官行禮訖。予曰。將臣盡爲入來乎。有防曰。禁御兩將已爲入來。而總使方以身病。未能來待矣。予曰。能麼兒郞廳盡爲待令乎。掌務官進前奏曰。一員未差。一員曾於二月差出。而今方在外矣。予曰。前有飭敎。而旣是二月差出者。則焉敢尙今在外。事甚痛駭。卽今汰去。其代與未差之代。竝爲差出事分付。予曰。試官率講員行拜禮事分付。昌運敬懋鼎修。率講員行四拜禮。掌務官呼講員名。講兵學指南。至朴載仁進講。予曰。是誰也。敬懋曰。故水使朴載河之弟矣。予曰。爾經何官乎。載仁曰。曾經長興府使矣。予曰。爾以何事見遞乎。載仁曰。以饋問養厚事。先罷後拿矣。予曰。守禦使亦率講員。行拜禮後。入參講席事分付。守禦使鄭民始。率講員行四拜禮。講員進講。予曰。各軍門將官。無一人善講者。此則大將之責也。御將則除拜屬耳。似或無怪。而至於禁將。若能平日已有申飭。則寧有如許講例。尤極駭然。如此大將。從重推考也。仍詣暎花堂。命內閣諸臣入侍。予曰。今番考選册子。以校館鑄字印出則何如。民始曰。若以外方開板則多弊。使校館印役宜矣。予曰。若以校官館鑄字印出。則雖明日。可以始役乎。浩修曰。此則然矣。印役時。卿其看檢可矣。浩修曰。謹當奉敎矣。予曰。今始印役。動費數月乎。民始曰。似不過一望矣。予曰。自晦日始役。限以百餘件印出也。少頃還內。
정조 5년 · 강
重推禁衛大將李敬懋。
정조 5년 · 목
敎曰。今番講試。意在考慢。而各營將官。擧皆聲牙。不成樣。惟御營哨官金啓漢一人。突誦上下編。其在激勵之道。不可無賞。令該營門從厚施賞。他營將官。皆甚無形。其中禁營爲尤甚。該大將難免重勘。而姑從三令之意。爲先從重推考。從後更當有考試之擧。復如今日之無實。則該營大將。不可不從重論罪。幷令知悉。
정조 5년 · 목
予曰。試才中或有科出者乎。享[亨:I-PERSON]逵曰。應射人合爲三百七十。而原無沒技者矣。予曰。馬兵應試者。果以爲好耶。享[亨:I-PERSON]逵曰。古無是例。而便是特恩。故渠輩皆欣悅矣。予曰。優等者誰也。享[亨:I-PERSON]逵曰。武藝別監李秀漢爲三中。其外又有貫二中邊二中。而武藝廳爲居首。宣傳官中李儒敬爲二中矣。予曰。所試弓品果何如。享[亨:I-PERSON]逵曰。今番造弓。擧皆好品云矣。試畢後。訓將與別將徐有大。皆爲來待。何以爲之。予曰。皆令出去。予曰。今此吏判。無端辭避。其果欲效前判堂之事乎。前判堂則末乃出肅。謂有先訓。故以其禮使之意。特爲許免。而今玆吏判之引義。卽與金熤大有異焉。或以重臣之勢。輕視朝廷而然乎。揆以分義。不當如是。卿其言之。享[亨:I-PERSON]逵曰。吏判誠過當矣。予曰。卿今坐直。必須申飭。期於出仕。而若不仍出開政。則卿亦有不善另飭之罪。更加惕念。至至於牌去來。則勿爲呼望也。
정조 5년 · 강
吏曹判書洪樂性上疏乞遞。賜例批。
정조 5년 · 강
命吏判洪樂性行公。
정조 5년 · 목
敎曰。吏判近日事。不但駭惑而已。與重臣金熤處義。不可同日而語矣。此重臣。自三銓亞銓。至于長銓。而無不行公。又於今番復據之後。亦已出脚。屢赴政席。而忽於日前筵中。張皇辭懇。以萬萬不當之說。把作禦口之資。續見疏本。聽之未了。不覺寒心。是迫令予。必遞已職也。今日朝廷分義。雖曰掃如。不料廷臣無難之習。一至於此。雖以輔國重臣之故。原疏不出給。而今則予何多言。已有筵敎。自可聞悉。重臣之出不出。所係君綱臣分。政院知悉。
정조 5년 · 강
有政。吏曹判書洪樂性進。
정조 5년 · 목
以宋銓爲正言。朴天衡爲校理。鄭淵敦爲修撰。
정조 5년 · 강
配罪人申匡堯于寧越府。
정조 5년 · 목
義禁府啓言。時囚罪人申匡堯。告身盡行追奪。又五年禁錮。寧越府徒二年半定配。請押送配所。允之。
정조 5년 · 강
命罪人逃躱年久。可合頉下之類爻周。
정조 5년 · 목
因平安監司金華鎭道內罪人逃躱及避還申飭事狀啓。敎以。觀此箕伯狀啓。論列精詳。大抵諸道狀本。無論某事。其中最有條理者。莫勝於本道。每庸嘉之。以此狀辭觀之。枚擧流來逃躱之數。亦是他道臣所未能爲之事也。道伯之言。旣如此。不可一向抛置。卿與道伯相議。最久年條。可合頉下之類。一竝爻周。可合跟捕之類。亦卽刷來爲宜。他道亦皆準此。卿其知悉擧行事。下刑曹。
정조 5년 · 강
命殺獄罪人金明郁等。從後稟處。
정조 5년 · 목
因全羅道殺獄罪人査啓。敎以。其中金明郁宋益秋鄭大仁李己石邵昌務等。旣有更査之命。査啓從當來到。判堂將此判付及原文案。與伊時本曹回啓參閱。預皆看詳。以爲從後稟處之地。
정조 5년 · 강
召見承旨蔡弘履李享[亨:I-PERSON]逵徐有防李養鼎于誠正閣。
정조 5년 · 목
予曰。適有藥饌。諸承旨共嘗好矣。享[亨:I-PERSON]逵曰。玉樞冊丹合製時。前期行祀。而自本局行祀。則香祝由光範門矣。今番則詣昌慶宮行祀矣。受香與他受香同日。故當由敦化正門。而入昌慶宮時。亦由典化正門。予曰。除標信開閉也。弘履曰。臣待罪承文院公事提調。文書去來管領。而裁版判倭船單子尙未下。故文書不得擧行云矣。予曰。當搜下政院矣。弘履曰。臣以司饔提調。連捧日供生雉。而適見醫書。則自正月至九月。雉有害無益而莫重御供。旣有所忌。則不必捧之。且聞年老藥院下隸則言。則在前以此忌。供雉停捧矣。自近年更爲復古云矣。予曰。醫書所忌之說何如乎。弘履曰。臣雖未得誦之。而大體盛言其無益於人矣。予曰。弘文提學撕捱。以向來情勢爲然耶。有防曰然矣。予曰。日已向晩。提學尙不入來。端午帖似難今日內製進矣。有防曰。抄啓人員。待開門一竝來待。而其中實錄郞廳來待。故今日則史局之役。似有停止之慮矣。予曰。皆令退去。待提學承牌後。入來之後分付。
정조 5년 · 강
召見閣臣徐浩修沈念祖于誠正閣。
정조 5년 · 목
予曰。今日卿等。有何事而齊入耶。念祖曰。欲修內閣日記入來矣。予曰。皆有窩書册。趁今有暇。更爲分帙整置似好矣。浩修曰。端午前則似無暇日。以初六日爲之好矣。而皆有窩。旣是深近之地。檢書官之出入。事涉非便。只使書吏擧行便好矣。予曰。凡例何以定之則爲好耶。取考政院日記。憑照爲之似好矣。念祖曰。凡例中閣臣入侍時。承史及諸臣座目之倂書。似不緊關矣。予曰。此是內閣日記。當以閣臣爲先。列書諸閣臣後。承史則以小註。雙書承旨某史官某某也。至於閣臣以外諸臣。或有以閣事建白者。則亦於閣臣入侍座目中。竝書之好矣。而凡閣臣所撰文字。則文移等俗文字外。一竝詳錄。閣臣兼館職者。以館職有應製者。亦爲收錄其文字。凡進書。如進明義錄進宋史筌。皆書其撰修本末及撰修諸臣姓名宜矣。浩修等曰。內閣設置。專爲典守　列聖御製。編次當宁御製。則閣中最重之事。急先務莫過於此。而到今本閣規模措置。漸次備具。獨於急先之一大條件。尙未擧行。眞所謂名實之不相符也。予曰。所陳誠然矣。春邸時御製。太半遺失。而御極以後。綸音傳敎中。亦多有可以採錄者。所謄御製册子。從當下本閣。卿等會同編次宜矣。浩修曰。外閣釐正事。臣旣承下敎。故向與外閣掌務官徐鼎修會同。考出前後文簿。更定新節目及式例。日前正書以送於徐鼎修處。似當與提調往復。以爲從速入啓之地矣。予曰。何以釐正乎。浩修曰。外閣一年應捧。爲七千四百兩。而一年應下不足之數。爲三百餘兩。且無閏朔磨鍊。故以此年年加用引下之數。爲四千八百餘兩。自初不緊員役因循至今。若無汰減之政。實難變通。故如唱準則減四孟朔加布。守欌諸員則減五人。書吏則減二人。大廳直則減一匹。此外堂郞騶直。閣內公用之漸次磨鍊者。一竝減之。通計新式例。一年應下爲七千四百兩。但今年內三月至九月。不足之數。不可不區劃。閣中公廨。處處頹圮。亦不可不修改。故此則先貸均廳錢二千兩用之。自均廳每年給貸錢中。分數計減之意。載目錄中矣。予曰唯。浩修曰。補缺庫則利條錢五千金還報。每年引用錢四千八百餘金。預置員役料布之規。自今革罷。只存節用收布二庫。以爲閣中公用及員役朔布出納矣。予曰。然則閣中所用。雖有所剩。見汰員役。得無呼冤之端耶。浩修曰。雖有些少稱冤。閒雜無用之窠。果減矣。念祖曰。外閣遠在南山下。故凡事擧行。自多相妨。移設於闕外甚好。而國榮家。法當還收。以此移設似好矣。浩修曰。外閣吏隸。若移置於內閣近處。則凡事不得自由。故必有難便之說。而若果移設。相爲統攝。則凡事實多便好。而舊外閣斥賣。補用於移接時修改之役甚便矣。予曰。此事誠順便。更爲商量以定好矣。浩修曰。樓則似不可不撤毀矣。予曰。何必毀撤乎。仍爲藏書之室。則亦何妨耶。
정조 5년 · 강
召見閣臣徐浩修沈念祖徐鼎修于誠正閣。
정조 5년 · 목
予曰。卿等因何事入來闕中乎。念祖曰。日記修整事。旣伏承聖敎。故曰今日欲爲相議修整而入來矣。浩修曰。今年正月日記。俄與二直提學相議出草。而丙申九月以後日記。則臣方修正出草。然伊時事實。無以追後考出。三朔以內。逐日只書閣內無事而已。此可悶也。至於伊時節目及序文。似必有之。而覓之閣中而不得矣。予曰。草本安在。浩修曰。臣方持來矣。予曰進之。有防入之。予覽後敎曰。好矣。丙申日記。則以此仍爲正書粧置也。伊時節目。卽李秉模撰進者。序文則黃景源撰進者。第問于黃景源也。念祖曰。大凡入侍承史。當爲座目之首。日記中入侍諸臣列書時。先書承史。次書閣臣似好矣。予曰。閱古樓新購書及江都所來册子。何不入來藏置乎。念祖曰。端午以前。則連値有故。故與前二直提學相議。欲於初六日入來擧行矣。予曰。檢書官輩竝力擧行。則似可速了矣。浩修曰。似難於數日內了當。而此是深嚴之。地檢書官輩出入。亦甚惶悚矣。予曰。何妨之有。使檢書官入來分力也。
정조 5년 · 강
命弘文提學李性源更卽牌招。斯速擧行。
정조 5년 · 목
因性源三牌啓辭。敎以。旣無深嫌之端。事體所在。豈容如是。更卽牌招。斯速擧行。
정조 5년 · 강
命親臨製述時。諸文臣若售稱病之習。難免重勘。預爲知悉。
정조 5년 · 목
奎章閣啓言。明日親臨製述時。應試人檢閱李集斗。初書進字於擧案。而謂有實恙。旋又懸病。當此製講創始之時。雖或有故。固當强進。而若是懸頉。事體所在。萬萬未安。令該府請拿處。敎以。曺允大處分後。又有李集斗懸病。論以事面。各施故犯之律。而渠之委谻之狀。卽所筵中目擊。許令調治。旣因特敎。與無端懸病。大有間焉。飭厲自飭厲。核實自核實。此而處分。徒歸無實。今番則分揀。後日須依定式。當加試一張。本閣知悉。諸文臣若以歇勘於李集斗。錯謂飭意之少弛。更售稱病之習。自本閣直閣待敎以下。難免重勘。亦令預爲知悉也。
정조 5년 · 강
命諸道加分狀啓。多有回啓者。次對明日來會。
정조 5년 · 강
重推全羅監司朴祐源。
정조 5년 · 목
敎曰。御供事體。本自不輕。惟此貢獻。例稱候至。御前開坼。而觀此論奏。有此無前之事。本事業諭筵席。此不提敎。大體新到之故。無怪其不照管。然而事體所在。有關紀綱。不可無警。全羅監司朴祐源從重推考。
정조 5년 · 목
義禁府啓言。罪人金若行定配事。承傳啓下矣。金甲島定配。而自遂安郡配所執捉。請押送。允之。
정조 5년 · 강
命時囚前郡守徐命瑞。捧供以聞。
정조 5년 · 목
因義禁府拿囚啓稟也。
정조 5년 · 목
義禁府啓言。前縣監申耆。特敎更招之下。問目內辭緣漫漶。請刑推得情。敎以。除刑推議處。
정조 5년 · 목
刑曹啓言。康壽甲李得完金始采等。莫重御轎。至有折杠之擧。而敢欲掩置不爲奏達。萬萬可駭。請照律。允之。
정조 5년 · 강
三司合啓。請洪樂純絕島安置之典。賜批不允。掌令朴宗彥。持平鄭益祚。校理徐有成。副校理李謙彬。正言權以綱宋民載。修撰李鼎運。副修撰鄭淵淳柳孟養。掌令朴宗彥。持平鄭益祚。聯啓懲討。賜批。
정조 5년 · 목
聯啓以爲。噫嘻痛矣。德相之罪。可勝誅哉。孤負招延之聖眷。陰助沮遏之凶圖。敢以四字凶書。肆然謄呈。凶謀逆節。於是乎綻露。究厥罪狀。與國榮一而二。二而一者也。藉其山林之名。挾其權奸之勢。禍人家國者。孰如德相之罪盈惡極者哉。邦刑旣失於國榮。王法又屈於此賊。削奪官職罪人德相。設鞫嚴問。夬施當律。國榮之罪。可勝誅哉。彌天之罪。難貰之惡。實不勝指屈枚擧也。顯戮未加。陰謀先及。王章未伸。揆以邦憲。決不可以物故。置而不論。亟施奴籍之典。宋煥億。本以妖邪之性。濟以奸譎之行。趨拊國榮。托爲窩窟。誘引乃叔。作爲奇貨。議論之相通。謀計之排布聽其指使。爲一世嗤罵仄目者久矣。特以國榮之故。人不敢言。論其負犯。實有浮於其叔。設鞫嚴問。期於得情。批以。事貴誠實。況是懲討之擧。尤有自別。古人沐浴之義。亦出懋積誠意。今日兩司之啓。誠乎否乎。三司諸啓之近日援例姑停者。蓋以請雖從之。律不可施也。今玆新發之論。一曰置辟。二曰設鞫。與姑停之啓。律名毫無異同。豈或認以當允而請之乎。抑或非不知不當允而請之乎。以此以彼。事之不誠。孰有甚於此。決不可但將二字例批。隨請漫應矣。至於第二件事。曾有 先朝受敎。繼有年前定式。能賊已發之啓。諉之以申令之前。縱難遽停。而今復冒禁。殊極駭惑。執法之地。胡乃乖法至此乎。
정조 5년 · 강
掌令朴宗彥。持平鄭益祚權以綱宋民載。避嫌乞遞。賜批許之。
정조 5년 · 목
避嫌略曰。臣等本不合於耳目之任。而巨慝斯得。大論方張。憂憤所激。相率齊籲矣。及承聖批。誨責備至。相顧失圖。不勝悚恧。逆如國榮。經斃牖下。惡如德相叔侄。而偃處郊坰。決不可一日容貸。故方當傳啓姑停之日。豈不知此非其時。而目下劇逆之請討。烏可已乎。至若追施之律。臣等亦知有 先朝禁令。而事有經權。法有通變。豈可膠守已定之式。而不思所以沫血之義乎。竊以爲經斃之逆。當施拿拏典。偃息之賊。宜加究問者。所以伸法。不知爲乖法也。只緣臣等誠意淺薄。未能孚格。致勤聖敎。以此情地。何可一刻仍冒於臺次乎。請命遞斥臣職。批以。才謂知非其時。旋說宜請當律。胡乃矛楯之甚也。法如金石。人君亦不得以低仰。則焉有人君而捏引權變之義。敢曰此伸法也。非乖法云爾乎。又若豈可膠守已定之式云云。大是妄發。不守定式。法將安用。爾等第看王府揭板之 先朝受敎也。今予縷縷之敎。豈有他哉。所惜者法也。觀於逆能逆輅逆雲之不施追律。而微意蓋可知已。如使爾等。欲伸沐浴之義。亦何必冒禁越法。發收拏籍產之啓然後。方可愜輿情而塞公議乎。言官遞易。固自不輕。隳壞典憲。所係甚大。依啓。
정조 5년 · 강
弘文提學李性源。上疏自引乞遞。賜批。
정조 5년 · 목
疏略曰。臣重叨文任。有日于玆。而旣不敢祗肅。又不敢陳籲。誠以區區情勢。初無容擬議去就故耳。卽因端午帖出䪨科次。天牌之降。至再至三。一向泯默。非義所安。略入文字。仰請處分焉。館閣之職。何等淸要。如臣謏陋。本非其人。向來迫隘一出。至今慚悔。況所遭人言。斥之以擧措顚錯。斷之以循私滅公。從玆以往。文苑一步。永作鐵限。不但臣心之所自劃。實是通朝之所共諒。伏乞削臣所帶提學之任。批以。到今追提。大是意外。卿其勿辭。卽速行公。
정조 5년 · 강
兵曹判書洪樂性。上疏自引乞遞。賜例批。
정조 5년 · 강
命穀多之邑。從便作租。以紓民弊。
정조 5년 · 목
領議政徐命善啓言。諸道以四分一留庫。當爲定式。今年盡分或加分之邑。則從其分給之實數。使之會錄。其餘諸道所請。幷依狀請許施。從之。敎以。穀多之邑。從便作租。以紓民弊。抑或一道。竝以此意知委也。
정조 5년 · 강
命楊州等八邑元還。使道臣參量分排。
정조 5년 · 목
領議政徐命善啓言。京畿監司李鎭衡啓本以爲。楊州等八邑。元還本來不數。限五千五百石加分事。請令廟堂稟旨分付矣。今依狀準許。使道臣參量分排後。更以加分實數。請馳啓。從之。
정조 5년 · 강
命訓導韓廷修。前別差朴思勗等。今姑安徐。
정조 5년 · 목
領議政徐命善啓言。東萊府使趙英鎭狀啓以爲。己亥條第一二三船書契中。以己亥正月書塡。着以己亥八月所受之新島主圖書者。大違格例。故責諭於館守倭及送使倭等處。而至於八送使。肆然請停。預成書契者。萬萬驚駭。訓別等若能嚴辭峻斥。則豈至預成之境乎。訓導韓廷修。前別差朴思勗等罪狀。令廟堂稟處爲請矣。今此書契之違式。雖甚可駭。書諭之下。彼旣自訟。雖以嚴飭之意。有此請罪。而便是一事再勘。今姑安徐。請更觀來頭。從之。
정조 5년 · 강
命昨年謝恩使留館時。驛卒賞賜銀伸謝。來頭節使順付。
정조 5년 · 목
領議政徐命善啓言。昨年謝恩使留館時。驛卒賞賜銀事。上諭咨文。別爲出來矣。宜有伸謝之擧。謝表順付節使次。預爲撰出之意。分付槐院及該曹。以來頭節使順付謝表之意。撰出回咨。正書安寶後。定禁軍給馬。下送于灣府。使之依例請入送鳳城。從之。
정조 5년 · 강
命內翰徐龍輔等陞六需用。
정조 5년 · 목
領議政徐命善啓言。見今朝著乏人。而至於三司。尤甚苟艱。內翰徐龍輔鄭東浚金載瓚李集斗。人地才華。俱是不易得者。而久滯參外。誠甚可惜。似不可無陞六需用之道。故敢達矣。從之。
정조 5년 · 강
命前校理沈樂洙收敍。
정조 5년 · 목
右議政李徽之啓言。前校理沈樂洙之罪罷。已過屢月矣。宜有收敍之道。敢此仰達矣。從之。
정조 5년 · 강
命兪彥鎬李秉模。給牒敍用。
정조 5년 · 목
敎曰。大臣筵奏。意在求備。伊時事。予則以爲。亦由此重臣謹避之本色。前判書兪彥鎬給牒敍用。又敎曰。參議李秉模。亦爲給牒敍用。
정조 5년 · 강
命前提學兪彥鎬。仍任行公。
정조 5년 · 목
敎曰。置窠擬待之者久矣。前奎章閣提學兪彥鎬仍任。上來行公事下諭。
정조 5년 · 강
命罪人李奎緯。照律發配。
정조 5년 · 목
右議政李徽之啓言。李奎緯以不法之物。未及還償。經年保放。尙未照律。申飭該府。各別督捧後。請照律發配。從之。
정조 5년 · 강
命戶曹移來黑角明年條。先爲補用於軍物新造之役。
정조 5년 · 목
知事具善復啓言。軍器寺自戶曹每年移來黑角百餘桶中。明年條限四十桶。先爲取來。請補用於軍物新造之役。從之。
정조 5년 · 강
命武庫請得關西小米八千石。還分取耗。以補不足。
정조 5년 · 목
知事具善復啓言。向日武庫請得關西小米三千石及訓局小米五千石。作錢上送事。移關平安監司矣。回牒內。今則萬無作錢之勢。待秋成作錢便當云。兩處小米八千石。還分取耗。以補其不足。實爲兩便之道。以此請分付關西道臣。從之。
정조 5년 · 강
命軍器寺軍物之役。禁營別備錢一萬兩。先爲貸。用
정조 5년 · 목
知事具善復啓言。軍器寺軍物之役。小米作錢上來間。禁營昨年別備錢一萬兩。先爲貸用。關西錢上來後。請還報。從之。
정조 5년 · 강
命三軍門。銅瓢子造用。
정조 5년 · 목
知事具善復啓言。三軍門旣有銅鐵。皮瓢子則破傷無用。臣待罪禁營時。銅瓢子造用。而果有實效。或有所傷。本鐵在焉。添鐵改造無難。比於皮瓢子之一破無用。利害較然。三軍門請量宜造置。從之。
정조 5년 · 강
命軍物役事時。京市所無數三種。取用於所產處。
정조 5년 · 목
知事具善復啓言。軍器寺軍物役事時。雜物分定。例有民弊。自京貿用而京市所無者數三種。勢不得已。送價請取用於所產處。從之。
정조 5년 · 강
命廣興倉員役輩所負公私債。限十年停退。
정조 5년 · 목
戶曹判書鄭尙淳啓言。向日廣興副奉事朴天俊所奏。以本倉員役料米事。有更爲稟處之命矣。員役輩形勢。果如倉官所建。而辛巳年間。有逋欠八千餘石。筵稟蕩減。創給料米。以爲資賴之地矣。未過數十年。逋穀又復現發。至於米太五千餘石之多。今雖加料。似無顯效。而徒損國穀。且當此經用苟艱之時。不可輕議。而員役輩事勢。不可不恤。所負公私債。限十年請停退。從之。
정조 5년 · 강
命司䆃寺加定米。濟用監芝草價米。以修理契餘米外監貢米。計減上下。
정조 5년 · 목
禮曹判書鄭民始啓言。司䆃寺辛巳加定米一千三百七十石零。增價米三百五十石零。閏朔上下米五百五十九石零。濟用監芝草價米五百石。乃是自戶曹上下者。而自辛巳年。因戶判所奏。以庚辰作米。移送戶曹者中。自本廳計減上下矣。今則庚辰米已罷。可謂皮之不存。決不可替當戶曹之應下。以致元貢之加定。此後則以修理契餘米。外監貢米之移送戶曹者中。請計減上下。從之。
정조 5년 · 강
命羅州儲置米虛錄者。申飭道臣。卽爲充上。
정조 5년 · 목
禮曹判書鄭民始啓言。羅州儲置米。有虛錄未充上者云。故査問本道矣。卽見該道査報。則丙午年。以康津所在監營留來米二百石。移錄羅州之儲置。而其後諉以貿米條之蕩減。而不卽移送矣。數十年前。因備郞摘奸時執頉。自本廳。以儲置與貿米元不相干。卽爲充報後狀聞之意。筵稟申飭。而數十年之間。又復因循。至今虛錄云。儲置事體嚴重。而筵稟申飭之後。亦不擧行。以致五十餘年之徒擁虛簿者。此又仍置。不卽充報。則列邑儲置之奸弊。必不可勝言。申飭道臣。使之卽爲充上後。請狀聞。從之。
정조 5년 · 강
命唐津鹽盆。私自捧稅守令拿處。
정조 5년 · 목
禮曹判書鄭民始啓言。月前唐津民。以本邑鹽盆十二坐。漁箭二坐。民則納稅。而中間隱漏。不屬於均廳云云。使本道査實矣。卽見道臣査牒。則應稅鹽盆六坐。則以起爲陳。新加鹽盆六坐及漁箭二坐。不報京廳。自丁酉至庚子春。每年自官捧稅。充補公用云。均役事目嚴重。而私自捧稅。任自區處者。萬萬駭然。當該守令。令該府請拿處。從之。
정조 5년 · 강
命訓將。許貸軍器寺禁營封不動錢。及期拮据。
정조 5년 · 목
禁衛大將李敬懋啓言。訓鍊大將。以禁衛營封不動錢一萬兩。許貸軍器寺事稟定矣。自該寺。如未及期拮据。則雖以訓局錢推移。必於今年內。還報本數之意。請出擧條分付。從之。
정조 5년 · 강
命 實錄郞廳朴天衡所帶館職許遞。專意史役。
정조 5년 · 목
因 實錄廳啓稟也。
정조 5년 · 목
予曰。今日抄啓文臣。限前能一齊呈券。以此推之則行之年久。無間斷之弊。則其功效可期也。有防曰。聖敎至當矣。若月三講而二製。則抄啓文臣。皆是年少聰明者。幾何有成就之望。予曰。今日直閣之文。善作矣。有防曰。自來有功程於四六矣。予曰。端午帖出韻乎。有防曰。已出韻矣。予曰。今日內斯速製進之意分付。
정조 5년 · 강
命弘文提學李性源。牌去來催促。
정조 5년 · 목
政院啓言。弘文提學李性源牌不進推考傳旨。今方捧入矣。端午帖出韻科次。期限已過。而日事違召。無意膺命。事體所在。誠極未安。請更卽牌招擧行。敎以。事體所在。極爲寒心。然則以提學之故。帖試將不得擧行乎。違牌去來。勿爲呼望。另加催促。
정조 5년 · 강
有政。吏曹參判鄭民始。參議鄭志儉進。
정조 5년 · 목
以李鼎運爲掌令。金魯鎭爲判尹。尹尙東爲持平。朴天行嚴思憲爲正言。
정조 5년 · 강
以李漢昌爲左捕將。
정조 5년 · 목
兵曹啓言。左捕將望。當爲擬入。而判書洪樂性。謂有情勢。不得擧行云。捕將差出。誠爲緊重。兵判推考警責。請卽爲擬入。允之。
정조 5년 · 강
命宣傳官親臨試講時。別軍職一體應講。
정조 5년 · 목
敎曰。非所以罰之。適所以益之。仍存諸員。今幾旬餘。而問安不得承一字批。絗徨不遑居。而此輩息偃在家。炎涼適宜。眞所謂所令反其所好者也。汰去別軍職。竝仍任。此輩尋常起居之節。每每廢却。此無他。不識行般人事故也。人事成就。惟識周。且時掖之任。古稱親禆。不讀兵法可乎。自今爲始。宣傳官親臨試講時。此輩無論堂上堂下。除非年滿人。則一體應講事定式。無薦人勿論。
정조 5년 · 강
差下實錄郞廳朴聖泰權坪趙城鎭申史澳李之珩李周顯。
정조 5년 · 강
命張檉山訟公決後。狀聞之意。分付道臣。
정조 5년 · 목
因漢城府啓稟也。
정조 5년 · 강
遣承旨詣 宗廟 永禧殿　景慕宮。奉審摘奸。
정조 5년 · 목
端午節祭在明日也。敎曰。明日當由月覲門展拜。該房知悉。
정조 5년 · 강
御春塘臺。行宣傳官親臨試講。試官兵曹判書洪樂性。禁衛大將李敬懋。參考官鄭東浚。
정조 5년 · 목
承旨李享[亨:I-PERSON]逵曰。今此試講時。進排事及紙硯等物。勿爲待令事。已有下敎矣。兵曹今不爲進設。將有一番定式。然後可無日後之弊。何以爲之乎。予曰。今此試講。數張紙一箇硯足矣。此則取用於兵曹也。予曰。宣傳官先爲應講。別軍職姑爲待令。樂性曰。別軍職姜五成。聞已年滿云。當不參試講乎。予曰。不但以別軍職爲然。宣傳官中亦有年滿者。許除應講也。予曰。此講亦有抽栍乎。樂性曰然矣。予曰。講式當至幾張乎。敬懋曰。只止二張。而大文則面講。陣圖則背講矣。予曰。宣傳官勿拘講式。加講一張也。予曰。先講人當試鋪陣法。知陣敎鍊官。使之待令于近處事分付。予曰。鋪陣亦有收栍乎。敬懋曰然矣。命開講。宣傳官以次進講兵學指南。講未訖。予曰。雨勢如此。待晴擧行也。少頃。予移御摛文院。仍開講。予命別軍職進講。予曰。奏聲低婉。有若驕蹇者然。文臣應講。猶不當如是。況以武弁而焉敢若此。揆以筵體。極涉駭然。今此在筵諸臣。初無一言提飭。是亦可怪矣。樂性曰。臣方詰問文義。故未及警飭矣。享[亨:I-PERSON]逵曰。臣亦欲請飭而未果矣。予曰。觀其擧措。極涉駭怪矣。講訖。予曰。禁將亦講陣法。又設陣圖。敬懋承命進講訖。仍鋪陣圖。予曰。將臣則與他有別。此等處。益加留意也。
정조 5년 · 강
命宣傳官別軍職試講。居首施賞。
정조 5년 · 목
敎曰。文試創初之日。旣有賞典。武豈異同。宣傳官試講時。講居首陣居首鋪陣居首宣傳官朴基豊。箭竹準文臣居首例。之次宣傳官李儒敬。之次宣傳官金峻岳。箭竹準三中三下例。分等施賞。別軍職試講時。講居首陣居首別軍職朴基豊。箭竹準他居首例。之次別軍職吳毅常。箭竹準宣傳官之次例施賞。依此捧傳旨。此後或有試講之擧。當待次計劃。不必每每論賞。以此知悉。
정조 5년 · 목
予曰。昨日直閣所製之文。果爲善製。超出於人。予用嘉尙。此後講製之工。益加留意也。
정조 5년 · 강
命時囚徐命瑞。草記議處。
정조 5년 · 목
義禁府啓言。前郡守徐命瑞。遊辭漫漶。不爲直陳。所當請刑。而年過七十。法不當請刑。請上裁。敎以。草記議處照律。
정조 5년 · 목
具翼善冠袞龍袍。乘輿出協陽門。予曰。禁軍別將不卽趁時待令。今此動駕。始乃蒼黃疾走。僅到肅昌[章:I-BUILDING]門內。揆以事勢。極其駭然。仍敎曰。禁軍別將李漢昌記過。駕出建陽門。又敎曰。軍兵則擧皆來待衛外。而別將則如是晩到。事係紀律。焉可曲貸。承旨李享[亨:I-PERSON]逵曰。別將未差之前。卽出兼別將。以爲隨駕誠宜矣。予曰可矣。予曰。別將望筒。從速擬入。享[亨:I-PERSON]逵承命分付。予曰。捕將命召。何不卽納乎。卽令催促以入。予曰。捕將別將望。卽速擬入事。更爲催促。駕出月覲門。由日瞻門。詣降輿所。降輿入齋室。少頃詣展拜所。就版位行禮畢。仍詣宮內奉審訖。還詣齋室乘輿。命 景慕宮都提調入侍。予曰。御將望。雖云協衆議。亦可謂太驟矣。都提調徐命善曰。古亦有王侯將相寧有種之語。今此通擬。雖涉太驟。觀其才器。實合是任。予曰。三軍之任。固是重寄。而曾未歷試。經先托任。有欠務實。惟當試可之後。以爲擢用。亦或未晩矣。命善曰。旣被譴罷。其所擬望。姑無可論。而在渠旣通將望。從後收用。亦甚無妨矣。予曰。其可謂通望乎。命善曰。望筒已經入啓。則是爲通望矣。予曰。卿其商量可合人。卽速擬入也。命善曰。臣出去後。當與僚相議。定其人。卽令入啓矣。予謂記事官金載瓚曰。授書館印役紙。當入幾卷乎。載瓚曰。一卷所入之數。白紙則三卷。壯紙則二卷矣。予曰。自明日爾其出去董役也。出日瞻門。由月覲門建陽門還內。
정조 5년 · 강
召見尙衣提調鄭民始于誠正閣。
정조 5년 · 목
予曰。今日內入表裏。盡爲入之乎。民始曰。臣則有入侍之命。故副提調今方封進。臣則先爲入侍矣。予曰。吏判之病。近果何如云耶。民始曰。以風丹之症。尙未差減云矣。予曰。未知病勢之如何。而近有政命。則輒事違牌。此亦可悶矣。民始曰。聖敎至當。而聞欲圖遞云矣。予曰。明日抄啓文臣試講。將欲親臨以試矣。民始曰。然則內閣凡擧行。以節目定式爲之乎。予曰。行禮凡節置之。以便殿入侍樣擧行好矣。
정조 5년 · 강
罷禁軍別將李漢昌職。
정조 5년 · 목
敎曰。禁軍別將李漢昌罷職。其代口傳差出。
정조 5년 · 목
政院啓言。左邊捕盜大將李漢昌。旣有罷職之命矣。在前如此之時。有他邊大將兼察之例。何以爲之。敎以。右大將兼察也。
정조 5년 · 강
命大臣寘處政事。當日爲之。
정조 5년 · 목
因政院啓稟。敎以。當日爲之。
정조 5년 · 강
有政。吏曹參判金夏材。兵曹判書洪樂性進。
정조 5년 · 목
以林濟遠爲修撰。權噵爲右參贊。尹東晢爲都總管。李奎章爲洪忠中軍。
정조 5년 · 강
以李潤彬爲古群山僉使。
정조 5년 · 목
敎曰。擧條旣已啓下。創初之時。不可不擇差。時任古群山僉使。遞付京職。無論邊禦之已經未經。有履歷解事武弁中。今日政擇差。使之從速下送。
정조 5년 · 강
以李昌運爲御營大將。備薦也。
정조 5년 · 강
以申大謙爲平安兵使。備薦也。
정조 5년 · 강
命平安兵使。待下批明日辭朝。
정조 5년 · 목
命召傳授。不容遲緩。平安兵使李昌運。移拜御將之代。卽令廟堂擬薦。待下批明日辭朝。
정조 5년 · 강
命當該貢市堂上重推。
정조 5년 · 목
敎曰。俄者査奏之命。出於軫弊詢瘼之意。則觀此草記。貢人處査實。反不若掖屬輩自首。不料該堂之全事周遮。乃至於此。外廷若此。內屬何言。大是做錯。不可無警。當該貢市堂上。從重推考。
정조 5년 · 강
命兵曹政稟。依吏曹例擧行。
정조 5년 · 목
敎曰。如兩界監司等廟薦窠。吏曹則薦望下批後。依例政稟。兵曹則諉以無是例。該房只以何以爲之入微稟。事甚班駁。此等處。酬應不已苦乎。此後依吏曹例擧行分付。
정조 5년 · 강
命兼御將具善復牌招。聽傳敎。
정조 5년 · 목
敎曰。新授御營大將。方在任所。上京必將多費日子。戎垣重任總察之人。不可但令虛縻兼銜而已。卽爲兼佩兼領。新大將上來間。營中凡事。着意總釐事。兼御營大將具善復。牌招聽傳敎。仍傳命召。
정조 5년 · 강
右捕將李敬懋。兼察左捕將。
정조 5년 · 목
政院啓言。左邊捕盜大將李昌運。時在平安兵營任所。上來間。以右大將李敬懋。請依前仍察。允之。
정조 5년 · 강
命玉山陶山書院致祭。遣承旨爲之。
정조 5년 · 목
禮曹啓言。玉山書院陶山書院。遣官致祭。依年前華陽書院致祭時例命下。而華陽書院。因傳敎承旨進去矣。今番則何以爲之。敎以。遣承旨爲之。明日辭朝。
정조 5년 · 강
命直宿人。皆自差備宣飯。
정조 5년 · 목
備邊司啓言。依下敎。招問司宰監貢人。則以爲。魚鹽各種。進排於待令各處。而近來民魚一種。稀貴市上。逐日進排。萬無其勢。故一尾價錢。始以八錢代納矣。果是準價。故藥院都提調聞貢人難支之狀。以五錢定給。而減價以後。掖廷庭待令所。僅僅進排。至於內醫院待令所。艱苟所致。未及措備。囚禁之後。始爲進排。別無操縱侵責之事。石魚卵醢白鰕等三種。則俱以本色。依定式無弊進排云矣。敎以。無論中使醫官掖隸院屬。渠輩尙具知覺。今番直宿之時。雖無糧料饌品之頒給。認爲榮幸。無或不可。且以渠輩儕流間事取譬之。凡有志喜之擧。必念共儕之義。務欲歸美。無至貽怨。而渠輩反於是。一尾魚族之捧食。渴覓不已。或以他物需索。或以高價徵斂。以至柴炭鹽醬等種之瑣屑之物。惟意占點退。誅求爲事。不恤飮食之賤。但充口腹之累。胡乃無恥之甚。眞可謂於汝予何誅者也。然旣從貢人輩代納之請。則猶與無端防納有間。更覩前頭。當嚴處矣。至於貢人所爲。亦係民習。朝貢家設貢。不用於公用。將焉用哉。始因市價之騰貴。乞以代納。末乃意慾之漸滋。全然闕捧。該院囚禁。烏可已乎。旣經科治。更不必追勘矣。竝令以此分付。月前已以此。與前判堂有酬酢者。直宿人。自戶曹入給糧饌。元非古例。古則皆自差備措辦宣飯矣。今若復此規。在渠輩別無所損。在貢人可除爲弊。戶判依此知悉。參考前例。就議本院都提調草記。
정조 5년 · 강
命新除授平安兵使申大謙敍用。
정조 5년 · 목
兵曹啓言。新除授平安兵使申大謙。方在罷散中。何以爲之。敎以。敍用。
정조 5년 · 강
命總戎哨官金重彥。待用棍時。各別嚴棍。
정조 5년 · 목
總戎廳啓言。島配罪人金若行。前後負犯若何。況其閭家奪入。亦何等不法之事。而本廳哨官金重彥。敢生曲護之意。威愶洞任。究厥罪狀。不可置之將官之任。請汰去。敎以。待用棍時。各別嚴棍。
정조 5년 · 강
勘放時囚徐命瑞。
정조 5년 · 목
義禁府啓言。時囚徐命瑞。議處照律事命下矣。如渠罪犯。幸蒙天恩。薄竄旋宥。則固當縮伏感惶。而不悛舊習。縱子肆惡。廣占步數。而種植樹木。將欲平夷人冢之計。萬萬痛惡。罪狀杖一百收贖。告身盡行追奪。請放送。敎以。如有功議。減一等。
정조 5년 · 강
命內贍奉事崔在修。分揀放送。
정조 5년 · 목
因義禁府拿囚啓也。
정조 5년 · 강
吏曹判書李衍祥。疏陳病狀乞遞。賜例批。
정조 5년 · 강
御誠正閣行朝講。領事徐命善。知事鄭尙淳。特進官李性源金魯鎭。參贊官趙時緯。掌令徐鼎修。獻納李時秀。侍讀官李謙彬。檢討官鄭淵淳。假注書趙興鎭。兼春秋趙錫晦文采五。
정조 5년 · 목
講孟子。○予曰。武臣月三次賓廳講書。亦多入侍爲之之古事。況用命官殿講例。事體自別。今日抄啓大文臣月講開場後。進去承旨及試官。率講矣員。朝講同爲入侍。講員則旣已肅拜於試所。二三人鱗次入侍。又敎曰。朝講。兩司不可不備員。在外臺諫許遞。前望單子入之。先入侍後謝恩。又敎曰。朝講詣閤。已過年餉。臺諫無一人進參。事之寒心。容有免乎。臺諫有闕之代。直閣徐鼎修掌令除授。正郞李時秀獻納除授。先入侍後謝恩。
정조 5년 · 강
遞承旨趙時偉。以金宇鎭代之。
정조 5년 · 강
命吏參鄭民始。正二品窠加望。
정조 5년 · 목
敎曰。旣問大臣。吏曹參判鄭民始。今日政正二品窠加望。
정조 5년 · 강
遞吏曹參判鄭民始。以金夏材代之。
정조 5년 · 목
敎曰。吏曹參判許遞。新除授參判。待下批牌招參政。又敎曰。吏曹參判前望單子入之。
정조 5년 · 강
遞吏曹判書李衍祥。以金熤代之。
정조 5년 · 목
因衍祥三牌啓辭。敎以。許遞。前望單子入之。○因熤再牌不進敎以。旣無難强之情勢。則再違召命。處義已伸。事體道理。不容若是。更卽牌招。申飭行公。
정조 5년 · 강
命平安監司金華鎭狀啓。卽令該曹措辭下送。更爲修正上送。
정조 5년 · 목
因平安監司三登縣令金光洙押付營獄狀啓。敎以。司謁口傳下敎。大段駭眼。寧有如許措語。王言事體。何等嚴重。而以元不近似之說。謄書傳敎。分付該曹。轉及本道者。駭怪云云。猶屬例語抹下句。政院詳考伊時書出承旨。捧現告以入。當該司謁處。誤傳委折。査實以啓。又如定配赴謫之說。尤無意義。當初傳敎。只曰令本道重繩云爾。則此四字。可謂外題。司謁設或誤傳。政院之不爲覆奏。亦何故也。近來院中。視飭敎無異弁髦。一任生疏下位故然。其時在院諸承旨。一竝推考。此狀啓。卽令該曹。措辭下送。更爲修正上送。
정조 5년 · 강
命吏批開政。待明朝爲之。
정조 5년 · 목
政院啓言。吏曹參判金夏材。纔已承牌肅謝。而以加望問議事。今方出去矣。問議後入來開政。則望筒出納之際。必値徹漏。在前如此之時。有待明朝開政之例。何以爲之。從之。
정조 5년 · 강
遞吏曹參議鄭志儉。
정조 5년 · 목
敎曰。旣有政命。試務相妨。吏曹參議鄭志儉許遞。其代今日政。以在京無故人差出。
정조 5년 · 강
減下實錄郞廳趙城鎭權裕李周顯。以尹行晉權儼尹在醇差下。
정조 5년 · 목
因實錄廳稟啓也。
정조 5년 · 강
正言朴天行。上疏自引。仍懲討。賜批。
정조 5년 · 목
疏略曰。臣之自來情勢。萬萬危蹙。臺端一步。便成鐵限。通朝之所共知也。向者諫臣之疏。復理前說。或謂之侵逼。或謂之窘遁。顧臣當日之疏。不過平說事理而已。則未知侵逼者何事。窘遁者何語。臣固不欲奴奴呶呶。而其爲羞辱則極矣。顧臣前後所遭。實非等閒情勢。乞削臣職。臣雖不以言責自居。天下之惡。莫凶於亂逆。國榮德相之罪。亘千古所未有之極惡大逆也。惟我四百年宗社之托。只在於廣儲嗣一事。而惟彼國榮。敢蓄其志。百般沮戲。德相以四字凶言。肆然謄呈。內外和應。其贓畢露。大案昭揭之後。則當施之律。鞫問之擧。斷不容少緩。亟從臺啓。使刑法有伸焉。批以。已諭他臺之批。以爾其勿辭。從速察職。
정조 5년 · 강
修撰林濟遠。上疏乞遞。仍懲討。賜批。
정조 5년 · 목
疏略曰。臣於向日。猥從三司之後。獲參陪班之末。名倉卒之際。含默爲罪。遞差末勘。曾未幾日。除旨復降。顧以追愆之蹤。復廁溺職之地。私義寧不愧悚。乞命鐫遞。俾安私分。臣於日前兩司之批。竊有區區慨然者。惟彼德相四字凶言。與國榮一般逆腸。和倡凶慝之說。沮遏宗社之計者。歷考往牒。未之或見。若謂之法旣難撓。時又有礙。則從大僚已發之請。愚臣前日之奏。行且設鞫者。姑令安置。宜施孥戮者。先許散配。使王法暫伸。公憤粗快焉。批以。斟量在中。爾其勿辭。從速察職。
정조 5년 · 강
正言嚴思憲。疏陳母病乞遞。仍懲討。賜批。
정조 5년 · 목
伏以臣於月前。親臨慕華館時。以憲臺陪從。而騎郞罪犯。不勝執奏。至被特遞之命。不旬日。而諫省除命又下。驚惶感激。若無所容。適値 翼陵端午祭典祀之任。旣有所重。遂不得不仍爲前進。今纔還歸。而老母宿病越添。藥餌扶將。勢難離捨。未卽伸祗謝恩之禮。朝講有命。而亦未趨參。舊愆猶在。新罪又添。玆敢冒陳危懇。乞蒙威譴。以便救護。以靖私義。臣於目下事。不勝憂憤。略陳焉。噫德相煥億窮凶極惡之情節。大臣旣言之。三司又言之。此豈一日容息於覆載之間者乎。至於洪樂純。則當初負犯。旣難逃於流放之典。而國榮臥死牖下。縱不許追施當律。樂純乃其應坐之人。則臺啓島配之請。尤不當一向靳持。願亟允臺請。批以。前已悉諭。爾其勿辭察職。
정조 5년 · 강
行抄啓文臣試講于誠正閣。試官沈念祖鄭志儉徐有防。
정조 5년 · 목
予曰。昨日刑曹草記。大段爽實。故還下矣。自政院更爲書入之意分付乎。有防曰。昨日已有他承旨入侍之例矣。今日則何以爲之乎。予曰。他承旨入侍。予曰。昨日講義。盡爲修正乎。念祖曰。姑未修正矣。志儉曰。節目中。講義當於試講翌日書入。而今日畢講後。勢難盡爲修納矣。予曰。然則明日書入之意。知委於諸講員好矣。講員以次進講。予曰。抄啓文臣中。原在外之人。受點赴講赴試上來時。借馬倩僕。逐朔往來。實爲難行之事。北道赴擧儒生往來之際。有給馬糧之規。今此講員。依北儒給馬例。以給糧馬。似好矣。念祖曰。聖敎誠好矣。若有給馬之事。則臨時上來之際。似免無馬難赴之慮矣。
정조 5년 · 강
召見承旨金宇鎭。平安兵使申大謙于誠正閣。
정조 5년 · 목
辭陛也。○予曰。今除拜。殆同非此莫可。而亦緣之人而然也。向者洪忠兵營事。果不能善爲擧行。今番則爾其下往。必體委畀之意。無得如前日之僨誤。而益加惕念也。予曰。何當到營乎。大謙曰。明將發程。而似當十六日間赴任矣。
정조 5년 · 강
行藥院入診于誠正閣。都提調鄭弘淳。提調洪樂性。副提調李享[亨:I-PERSON]逵。
정조 5년 · 목
弘淳曰。聖體果若何。予曰。此是一時膈滯之症。而姑不大段矣。弘淳曰。似必是感氣所崇矣。予曰。非但膈滯之症。腹內亦甚輪囷。症甚可怪矣。弘淳曰。水刺進御之節若何。予曰。不食而飽。故別無思食之念矣。樂性曰。近日風氣甚乖。冷煖不調。故至於閭巷之間。亦多有感患之症。今此玉體之欠和。亦由於輪氣所崇矣。予曰。予病不甚大段。而卿等之請對承候。亦可謂太勞矣。弘淳曰。臣等職在藥院。仰請承候。固其例也。臣何敢言勞乎。予曰。今玆不食而飽。果是何症乎。弘淳曰。吳道炯方此待令。使之入診宜矣。予曰。吳道炯若已待令。則召入也。予曰。此症不在他矣。今玆居室甚狹。日氣漸薰。必是因此而有崇矣。樂性曰。凡於氣滯之症。行氣爲好。臣等伏願水刺之餘。必致行步之節。以爲舒和之地宜矣。予曰。至於行步之節。予甚爲難。今此來御此閣。亦是强作。何可以廣運行步乎。弘淳曰。琴書室階砌。果爲稍峻。玉趾升降。似甚爲難矣。予曰。此非食滯。似是氣滯。何以則爲好耶。道炯曰。今此日熱漸熾。御所甚窄。故有是擁滯之症矣。予曰。予亦謂日薰所崇之症也。樂性曰。臣之仰奏。極涉惶恐。而本來天姿純粹。全無燥熱之道。凡於起居之際。必以行氣爲主。毋以靜坐爲工。予曰。予本主靜。必厭其動作之節。奈何。弘淳曰。一日萬機之中。聖心無不勤念。常少安逸之時。且連日殿坐。偏受風氣。致此感患之症。臣等伏不勝憂慮之至矣。道烔曰。香橘茶一貼。加便香附一錢。間以煎進。則似有解滯之效矣。予曰。茶之進服。似甚宜矣。而至於行步。則實難爲之矣。弘淳曰。進藥之餘。間服是茶。則似爲調和之道。而必以行步爲度。則大有效益矣。臣謂風和日暖之時。廣步庭墀。則其於行氣之效。無出於是矣。予曰。予於 慈殿問候。每有定時。不踰其限。而一日行步。惟止於此。且性厭麴糱。志好書籍。雖在短夜。輒至三四更。其所消日之資。專在於册子。今此滯症。必由於是矣。弘淳曰。繼晷探經。實是聖德事。臣等尤不勝欽仰矣。予曰。是何足爲稱也。弘淳曰。加味養胃湯三貼。連日進御似宜矣。予曰。從好爲之也。弘淳曰。明日復承聖候。是臣區區之望矣。予曰爲其進接。更爲入來好矣。
정조 5년 · 강
命香橘茶。加便香附一錢煎入。榻敎也。
정조 5년 · 강
命加味養胃湯一貼煎入。榻敎也。
정조 5년 · 목
敎曰。吏判批下。牌招申飭行公。
정조 5년 · 강
命講製文臣。在外受點上來時給糧馬。若因事下鄕人。毋用此例。
정조 5년 · 목
敎曰。講製文臣原在外之人。受點赴試上來之時。皆令依北道赴擧生給糧馬例擧行。而自本閣講試日子行會時。一體措辭分付事。定式施行。受點點數必不至夥多之故。有是敎。而至若因事下鄕及時在任所人。毋得用此例事。竝令知悉。
정조 5년 · 강
命十一日。輪對爲之。
정조 5년 · 목
以鄭一祥爲大司憲。任希曾爲大司諫。林濟遠洪宗藎爲掌令。李羽晉爲持平。李濟萬爲獻納。鄭民始爲禮曹判書。李敬養爲左尹。洪良浩爲右尹。金文淳爲同義禁。
정조 5년 · 강
吏曹判書金熤。上疏乞遞新除天官之任。賜例批。持平李明濟。疏陳病狀乞遞。仍懲討。賜批。
정조 5년 · 목
疏略曰。臣病在阿睹。已成盲廢之物。則何可擬議於耳目之責乎。忝叨見職。已欠朝義家綜核之政。側聽多日。又無駁正之論。故不得已略控悲苦之情。尾陳憂憤之忱矣。及承批旨。首尾半百餘言。誨責備至。臣於是莫省措躬之所也。上款懲討。關係至重。而言未見槪。下款事。則前後之丙申處分。出於朝家。而尹光紹之斷以一誣字者。聞甚駭痛。略有所論列。而我殿下。至以朋比之漸爲敎。此莫非人微誠淺。不能仰孚之致。臣之臺銜。何可一刻仍帶乎。病廢之蹤。末由祗詣。投進短章。見阻喉院。情窮勢阨。只俟斧鉞之誅矣。不意日昨。召命荐辱。坐犯違傲。未蒙恩勘。兩目俱盲。有召輒違。臣罪至此。萬殞猶輕。玆將日前未撤之章。仰瀆蓋高之聽。亟賜遞斥。臣於治疏之際。伏見玉堂箚本。則宋德相之罪始著矣。與國榮相爲表裏。此誠亘古所無之逆。臣與德相爲從娚妹之間。而渠旣罪關宗社。則臣雖盲廢。亦有秉彝之天。姻婭之情。有不暇顧。辭疏之末。瀝血附陳。亟從設鞫之請焉。臣又有所憤切者矣。國榮德相之大小謀計。無不與聞者。卽柳戇也。本以麤鄙之性。爲國賊腹心瓜牙。壞亂朝廷。今於凶逆鋤治之日。罪如柳戇者。不可不論。亦施屛裔之典。批以。上款不須更煩。柳戇事。悉諭向來臺批。爾其勿辭察職。
정조 5년 · 강
御誠正閣。行藥院入診。仍召見時原任大臣。都提調徐弘淳。提調洪樂性。副提調李亨逵。領敦寧李溵。領議政徐命善。右議政李徽之。